Det gamle Jessheim
Jernbane, veg, forsvar, flyplass og handel er sentrale forhold i utviklingen av Jessheim. De har i ulike perioder og med variabel tyngde bidratt til framveksten av den byen vi ser i dag.
Bildet viser Storgata sett mot sørøst. Nærmest ser vi Furusethgården, i dag Storgata 12 og Apotekergården i Storgata 14. Bildet er sannsynligvis tatt på 1930-tallet.
Navnet Jessheim kommer av norrøne Jaseimr eller Jesseimr. Uttalen er egentlig jessomm og ble skrevet Jessum. I 1900 ble skrivemåten endret til Jesseim, så til Jessheim. Navnet ble opprinnelig brukt om Hovin sogn.
Jernbanen med Jessheim stasjon ble bygget i 1854 som del av hovedbanen fra Oslo til Eidsvoll. Stoppestedet ble kalt Trøgstad, men på grunn av forvekslinger med Trøgstad i Østfold ble navnet endret til Jessum i 1897. 1900 ble navnet Jesseim, og i 1921 endret Jernbanen skrivemåten til Jessheim.
LES OGSÅ: Da kongen havnet i grøfta